สวัสดี​ค่ะ อาการก่อนหน้านี้(เคยผ่าคลอด)​ ปวดท้อง น้อยคล้าย ปจด แต่ไม่มาก เป็นๆ หายๆ อาการปวดหลังร่วมด้วย เจ็บหน้าอก วันนี้เลยไป หา​ ซาวเจอถุงน้ำำ แต่ไม่แน่ใจว่าคือถุงน้ำในรังไข่ที่เค้าว่ากัน หรือถุงน้ำที่จะให้กำเนิดทารก แล้ว อันตราย​รึป่าวอ่ะค่ะ (ตั้งใจจะมีลูกด้วยค่ะ)​ อยากทราบว่า เกี่ยวกับอะไรค่ะ ปจด ล่าสุด วันที่ 23/12/62
สวัสดีค่ะ ในกรณีนี้ควรสอบถามการวินิจฉัยที่แน่นอนกับแพทย์ที่ดูแลโดยตรงอีกครั้งค่ะ เพราะถุงน้ำทั้ง 2 ชนิดที่กล่าวมานั้นเป็นคนละโรคกัน แต่ถ้าหากแพทย์ไม่ได้แจ้งว่าตั้งครรภ์ น่าจะเป็นถุงน้ำรังไข่มากกว่าถุงน้ำในรังไข่ คือ ถุงน้ำหรือซีสต์ที่เกิดขึ้นภายในรังไข่ข้างใดข้างหนึ่งหรือบริเวณรอบ ๆ รังไข่ ส่วนใหญ่จะไม่ทำให้เกิดอาการใด ๆ และสามารถหายได้เองโดยไม่ต้องรับการรักษา แต่หากถุงน้ำมีขนาดใหญ่ก็อาจทำให้เกิดอาการ เช่น ปวดท้องน้อย ท้องอืด ท้องเฟ้อ เป็นต้นอาการอื่นๆที่อาจเกิดจากถุงน้ำในรังไข่ได้เช่น ปวดแปลบหรือปวดตื้อ ๆ บริเวณท้องส่วนล่าง ปวดท้องน้อยก่อนหรือในระหว่างที่มีรอบเดือน ประจำเดือนมาไม่สม่ำเสมอ ท้องผูก ท้องอืด ท้องเฟ้อ เรอ อิ่มเร็ว คลื่นไส้และอาเจียน ปวดหลังส่วนล่างและบริเวณต้นขา เจ็บปวดขณะมีเพศสัมพันธ์ เจ็บเต้านม เป็นต้นการมีถุงน้ำในรังไข่บางชนิดนั้น อาจทำให้มีบุตรยากได้ หากต้องการมีบุตรควรปรึกษาสูตินรีแพทย์เพิ่มเติมเพื่อรักษาถุงน้ำในรังไข่ค่ะ